**Kauno rajono Babtų kultūros centro direktoriaus 2015 metų veiklos**

**ATASKAITA**

I. ĮVADAS

Kauno rajono Babtų kultūros centras yra iš savivaldybės biudžeto išlaikoma kultūros įstaiga, tenkinanti visuomenės kultūros poreikius (toliau tekste – įstaiga). Babtų kultūros centras – daugiafunkcinis kultūros centras – įstatymų nustatyta tvarka įsteigtas ir pripažintas juridinis asmuo, kuris savo veikla puoselėja krašto kultūrinį savitumą, telkia gyventojus meno mėgėjų kolektyvų veiklai, skatina jų meninę saviraišką, į veiklą įtraukia įvairaus amžiaus ir socialinių grupių bendruomenės narius.

**Įstaigos buveinė:** Kauno r. sav., Babtų mstl., Sodų g. 1, LT-54334.

2015 metų įstaigos prioritetai – skatinti meninių žanrų įvairovę, aktyvinti mėgėjų meno kolektyvų veiklą ir sklaidą, plėtoti bendradarbiavimą su visuomeninėmis organizacijomis, kurti vieningą kultūrinę erdvę, paminėti etnografinių regionų metus.

Pagrindiniai 2015 metų kultūros centro tikslai - tenkinti vietos bendruomenės kultūrinius poreikius, skatinti meno mėgėjų kolektyvų veiklą, puoselėti Babtų ir Vandžiogalos seniūnijų kultūros tapatumą.

II. VEIKLOS APŽVALGA

**Įstaigos valdymas**

Babtų kultūros centras yra viena iš rajono kultūrą reprezentuojančių įstaigų. Kultūros centrui vadovauja direktorius, paskirtas konkurso būdu. Direktorius organizuoja ir koordinuoja kultūros centro ir Vandžiogalos laisvalaikio salės veiklą ir yra atsakingas už materialinius ir intelektinius išteklius.

Kultūros centre veikia kultūros centro taryba, turinti patariamojo balso teisę, atstovaujanti kultūros centro ir laisvalaikio salės meno kolektyvams, vietos bendruomenėms ir seniūnijoms. Vandžiogalos laisvalaikio salė vykdo nuostatuose numatytas kultūros centro teisės aktų nustatytas veiklas ir funkcijas.

**Įstaigos personalas**

Babtų kultūros centre yra 9,5 darbuotojų etatai. Iš jų - 8 kultūros ir meno darbuotojai. Visi kūrybiniai darbuotojai yra kultūros darbo specialistai, turintys aukštąjį išsilavinimą, aukštąjį neuniversitetinį ir aukštesnįjį išsilavinimą. 1,5 etato skirta valytojams.

2015 metų Babtų kultūros centro pareigybių sąrašas – žr. priedas Nr. 1 .

2015 metais Babtų kultūros centras dirbo pagal nustatytų pareigybių sąrašą. Darbuotojų kaita buvo nežymi: moterų chorui „Gynia“ priimta dirbti 0,5 etatu nauja meno vadovė – Danutė Šakalienė. 0,5 programinės veiklos organizatore terminuota darbo sutartimi nuo 2015-03-30 iki 2015-09-30 dirbo dailininkė Rima Mikalauskienė. Nuo 2015-10-01 programinės veiklos organizatore Vandžiogalos laisvalaikio salėje dirba vokalinio ansamblio vadovė Miglė Chmieliauskaitė.

2015 m. atestuoti šie darbuotojai: kultūrinės veiklos organizatorei Gražinai Mickūnienei suteikta II kvalifikacinė klasė, režisierei Almai Pauželienei - I kvalifikacinė klasė, Andriui Morkūnui - I kvalifikacinė klasė.

2015 metais kvalifikaciją kėlė šie darbuotojai:

**Etnokultūros specialistė Laura Lukenskienė**: seminarai „Aukštaitijos regiono tradicinės muzikos stiliai“, seminaras „Žemaitijos ir Mažosios Lietuvos regionų tradiciniai dainavimo stiliai“ (VU HMF), Tradiciniai rateliai ir žaidimai“, „Suvalkijos regiono tradiciniai dainavimo stiliai“ (VU HMF), „Dzūkijos regiono tradiciniai dainavimo stiliai“. Išklausyta tarptautinė mokslinė konferencija „Regioniniai muzikinio folkloro tyrimai“ (LMTA ir Lietuvių etninės kultūros draugija). Gegužės 20 d. kelta kvalifikacija Kauno rajono kultūros darbuotojų išvykoje į Tukumą, Latvijoje. **Kultūrinės veiklos organizatorė Gražina Mickūnienė:** kelta kvalifikacija Kauno rajono kultūros darbuotojų išvykoje į Tukumą, Latvijoje. Išklausytas seminaras ,,Kultūrinių renginių organizavimas regionuose. Scenarijų rengimas.“ **Direktorė Eglė Patinskaitė – Žiuraitienė:** kelta kvalifikacija Kauno rajono kultūros darbuotojų išvykoje į Tukumą, Latvijoje. Išklausytas seminaras ,,Kultūrinių renginių organizavimas regionuose. Scenarijų rengimas.“ **Meno vadovas Jonas Girnius:** išklausytas Lietuvos pučiamųjų orkestrų asociacijos surengtas seminaras „Nauji vėjai“. **Choro vadovė Danutė Šakalienė** išklausė seminarą "Muzika ir muzikinis ugdymas: tradicijos ir inovacijos". **Etnokultūros specialistas Andrius Morkūnas** dalyvavo seminare „Tradiciniai rateliai ir žaidimai“, „Regiono, krašto, vietos kultūrinė tapatybė: pasireiškimų ir sąveikų klausimai“, seminarų ciklas „Lietuvos etnografinių regionų tradiciniai dainavimo stiliai“, „Žemaitijos ir Mažosios Lietuvos regionų tradiciniai dainavimo stiliai“, „Suvalkijos regiono tradiciniai dainavimo stiliai“, „Dzūkijos regiono tradiciniai dainavimo stiliai“. **Meno vadovas Edgaras Šnipaitis** 2015 metais išklausė du seminarus: „Choreografijos dėstymo metodika“ ir „Moksleivių dainų šventės šokių dienos repertuaras“.

**Pagrindiniai 2015 metų kultūros centro vykdyti renginiai, projektai**

Siekdami įgyvendinti išsikeltus tikslus, 2015 metais Lietuvos kultūros tarybai pateikėme septynis projektus, iš kurių keturi buvo finansuoti. Babtų kultūros centro vardą ne tik rajone, bet ir visoje Lietuvoje garsina pučiamųjų orkestras “Algupys”, todėl projektas buvo susietas su orkestro jubiliejumi ir ryškiausia miestelio švente – Petrinėmis. Pučiamųjų orkestrų festivalis nuaidėjo ne tik miestelio šventėje, bet ir seniūnijos kaimuose. Skatindami gyventojų pilietiškumą, patriotizmą, valstybės istorijos, kultūros tapatybės išlaikymą įgyvendinome du su Žalgirio Pergalės mūšiu ir parku susietus projektus. Dviejų projektų dėka atsinaujino Žalgirio Pergalės parkas. Restauruoti visi Žalgirio Pergalės parko koplytstulpiai ir stogastulpiai - nušveisti, perdažyti, impregnuoti, pakeisti stogastulpiai, pastatytas vienas naujas koplytstulpis. Žalgirio Pergalės parke įrengtas informacinis stendas, išleistas lankstinukas. Kito projekto dėka turiningai buvo pažymėtas Žalgirio parko 25 metų jubiliejus. Projektas "Menas, žmogus, ruduo - harmonija" - tai renginių ciklas. Babtų kraštas garsus savo sodais ir obuoliais, todėl seniūnijos fotografai mėgėjai turėjo galimybę realizuoti savo idėjas sodų tematika. Meninių nuotraukų paroda buvo demonstruojama ir kitose įstaigose. Įsigijome galerijos pakabinimo sistemą. Gautas finansavimas suteikė tradicinei Babtų miestelio šventei "Obuolinės" kokybiškumo. Projektas baigėsi pleneru nuo Nevėžio skardžio. Babtų seniūnijos gyventojai tapė savo miestelio gražiausius vaizdus. Drobėse pavaizduotos rudenėjančio Babtų miestelio apylinkės. Kauno rajono savivaldybės finansuotas projektas „Amatų diena Vandžiogaloje“ sėkmingai įgyvendintas Vandžiogalos miestelio parke. Ieškodami Vandžiogalos seniūnijos kultūrinio savitumo, projektu stengėmės sudaryti galimybę plačiau pažinti nematerialų tautos paveldą ir tradicinius senuosius amatus, skatinti bendruomeniškumą.

**Kultūros centro 2015 metų renginiai**

|  |  |  |  |
| --- | --- | --- | --- |
|  | | **Kultūros centras** | |
| Renginiai | Lankytojai |
| **1.** | **Meno mėgėjų kolektyvų renginiai** | **82** | **3274** |
| 1.1. | Išvykose | 57 | 809 |
| 1.2. | Kultūros centre | 25 | 2465 |
| **2.** | **Profesionalaus meno renginiai** | **13** | **820** |
| 2.1. | Akademiniai koncertai ir spektakliai | 5 | 290 |
| 2.2. | Pramoginės muzikos koncertai | 8 | 530 |
| **3.** | **Kiti renginiai ir koncertai** | **20** | **2127** |
| 3.1. | Parodos, kino filmai | 8 | 1374 |
| 3.2. | Diskotekos | - | - |
| 3.3. | Edukaciniai projektai | 12 | 753 |
| **Iš viso:** | | **115** | **6221** |

Svarbiausi įvykdyti renginiai – žr. priedas Nr. 2

Organizuotos parodos Babtų kultūros centre: medžio drožinių paroda „Lino kelias“, Babtų seniūnijos fotografijos mėgėjų paroda „Žydintys, rudenėjantys, miegantys sodai“, tapybos pleneras „Nuo Nevėžio skardžio“, menininkės Rimos Mikalauskienės tekstilės ir grafikos darbų paroda. Vandžiogalos laisvalaikio salėje - dvi tapytojo Edmundo Kartano parodos, Babtų kultūros centro tapybos mėgėjų paroda „Nuo Nevėžio skardžio“.

Babtų kultūros centras organizavo visų Babtų kultūros centro ir Vandžiogalos laivalaikio salės meno kolektyvų fotosesiją. Liepos pabaigoje organizuota išvyka į Latviją – vyko visi Babtų kultūros centro mėgėjų meno kolektyvai: pučiamųjų orkestras „Algupys“, orkestro šokėjų grupė, moterų choras „Gynia“, folkloro ansamblis „Vėrupė“, suaugusiųjų šokėjų klubas „Gija“. Kelionei finansuoti buvo pateiktas projektas Lietuvos kultūros tarybai „Baltų vainikas – III‘. Negavus finansavimo kelionės išlaidos padengtos iš bendruomeninių lėšų.

**Mėgėjų meno kolektyvai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Mėgėjų meno kolektyvai ir dalyviai | | Iš jų vaikų ir jaunimo | | Praėjusioje Dainų šventėje dalyvavusių meno kolektyvai/ dalyviai | | Studijos,  būreliai | | Iš viso | |
|  | Kolekt.  Skaič. | Dalyv  Skaič. | Kolekt.  Skaič. | Dalyv  Skaič. | Kolekt.  Skaič. | Dalyv  Skaič. | Kolekt.  Skaič. | Dalyv  Skaič. | Kolekt.  Skaič. | Dalyv  Skaič. |
| Kultūros centras | 10 | 130 | 2 | 26 | 5 | 89 | 5 | 60 | 15 | 190 |

Babtų kultūros centro kolektyvai 2015 metais sėkmingai parengė menines programas ir dalyvavo Babtų kultūros centro, Vandžiogalos laisvalaikio salės, Kauno rajono ir LR renginiuose. Be to, kai kurie kolektyvai dalyvavo ir tarptautiniuose renginiuose.

Pučiamųjų orkestras „Algupys“ pasirodė XV-ajame Lietuvos pučiamųjų instrumentų orkestrų čempionate Panevėžyje: II vietos B kategorijos, ,,Vario dūdų” orkestų -II vieta. Orkestras 2015 metais atšventė savo gyvavimo 45-metį. ,,Algupys” apdovanotas Lietuvos Respublikos Seimo medaliu už indėlį į šalies kultūrą. Kolektyvas koncertavo ir užsienyje. Liepos mėnesį organizuotoje išvykoje į Latviją orkestras sėkmingai pasirodė Tukums miesto šventėje. Aktyviai bendradarbiavo su Panevėžio rajono pučiamųjų orkestrų kolektyvais – „Saulutė“, „Aukštyn“, „Sklepučini“ ir kt. Šiais metais įsigytas naujas pučiamųjų instrumentas – kornetas. Orkestras yra paruošęs menines programas: sakralinės muzikos, gedulingos muzikos, dvaro muzikos, klasikinės muzikos, patriotinės, maršų muzikos programas. Kartu su pučiamųjų instrumentų orkestru „Algupys“, parengusi meninę programą, aktyviai dalyvavo renginiuose merginų ritminių šokių grupė. Choreografiniai elementai eisenoms, šokiai su orkestru pagyvina kolektyvo pasirodymus.

Kaimo kapela „Šventupis“ yra dalyvavusi renginiuose Kauno rajone: Kovo 11 – osios minėjime Samylų kultūros centre, Vilkijos miesto amatų ir muzikos mugėje „Juozapinių Jomarkas“, Sitkūnų bendruomenės šventėje ir kt. Kapela sėkmingai pasirodė ir Respublikoje: dalyvavo Kaziuko mugėje Kauno mieste, filmavosi LRT televizijos „Duokim garo“ laidose, kapelų šventėje „Girkalnio Griežynė – 2015“ ir kt. Kapela koncertavo Babtų kultūros centro veikloje: dviejų dienų išvyka į Latviją, pagalba organizuojant Panevėžiuko miestelio šventę „Duokim garo Panevėžiuke“ (pakviestos trys kapelos, kapelų varžytuvių dalyvės). 2015 metais kapela „Šventupis“ atnaujino koncertinius rūbus. Kaimo kapela paruošė šias menines programas: liaudies dainų programa „Jazminai“, romansai, patriotinė – iškilminga programa.

Folkloriniai ansambliai „Vėrupė“ ir „Griežlė“ aktyviai dalyvavo rajono ir Respubilkos renginiuose. Ansamblis ,,Vėrupė” organizavo etnokultūrinę veiklą ir kultūros centre: Užgavėnių persirengėlių vaikštynės Babtuose ir Pagynės kaime, Atvelykio šventė vaikams, tradicinių šokių vakaronės, pasidainavimų vakaras Stabaunyčiaus kaime, konkursas „Mane seneliai išmokė“, skirtas 2015 m. etnografinių regionų metams ir kt. Folkloro ansamblis parengė naują programą ,,Babtų apylinkių romansai”. Folklorinis ansamblis ,,Griežlė” nuolatinis tarptautinių folkloro festivalių dalyvis: koncertiniai pasirodymai surengti tarptautiniame folkloro festivalyje „Atataria lamzdžiai“ ir festivalio „Skamba skamba kankliai“ koncerte „Prašom, svečiai, kieminėt“ VUA. Folklorinis ansamblis „Griežlė“ ir tradicinė kapelija aktyviai dalyvavo 2015 metų kultūros centro renginiuose. 2015 metais kolektyvas „Griežlė“ paminėjo ir savo kūrybinės veiklos 10 – ties metų jubiliejų. Ta proga ansamblis įsigijo savo vėliavą, kurią dekoravo ir kūrė tautodailininkė Vilija Ratautienė. Folkloro ansamblis parengė šias programas: liaudies dainų rinkinys „Apie mišką“, iš esmės atnaujinta kapelijos programa „Lietuvių liaudies šokiai“.

Moterų choras „Gynia" dalyvavo Kauno rajono sakralinės muzikos festivalyje „Sacrum Convivium“ Domeikavos bažnyčioje, išvykoje į Latviją, Tukums miestą, koncerte, skirtame šv. Cecilijai Babtų bažnyčioje. Kolektyvas dalyvavo ir Babtų kultūros centro veikloje. Choras parengė dvi menines programas: sakralinės muzikos programa „Giesmės kalba“ ir patriotinių dainų rinkinys „Daina Lietuvai“.

Roko grupė „Laikas“ pasirodė Ramučių renginyje „Gatvės rokas 2015“. Kolektyvas propoguoja rimtojo roko muzikos stilių.

Vandžiogalos laisvalaikio salės vaikų tautinių šokių kolektyvas „Verpetukas“ dalyvavo Vasario 16 – osios šventėje Babtų kultūros centre, Kaziuko mugėje Vandžiogalos gimnazijoje, tautinių šokių festivalyje „Jau pavasaris ant nosies“ Aleksandro Stulginskio universitete, Vandžiogalos miestelio šventėje, šokių festivalyje „Šok, trypk, linksmas būk“ Raudondvario menų inkubatoriuje, Vandžiogalos miestelio Kalėdų eglutės įžiebimo šventėje ir kt. Kolektyvas ruošėsi Lietuvos moksleivių dainų šventei ,,Tu mums viena” 2016. „Verpetukas“ – nuolatinis Vanžiogalos bendruomenės, Kauno rajono ir šalies festivalių dalyvis. Bendradarbiavo su Raudondvario kultūros centro tautinių šokių kolektyvu „Vėjo malūnėlis“. Paruošta liaudiškų šokių meninė programa „Pelėda“.

**Kultūros centre veikia šie klubai:**

Suaugusiųjų sportinių šokių klubas „Gija“. (Bendradarbiavimo sutartis)

Moterų „Trečio trečiadienio klubas“, vadovė Janina Danauskienė

Babtų neįgaliųjų klubas, vadovė pirmininkė Janina Užkuraitienė

III – io amžiaus universitetas. Paskaitos vyksta trečiadieniais Babtų kultūros centre

Rankdarbių studija. Užsiėmimai vyksta kiekvieno mėnesio paskutinį trečiadienį.

Aerobikos klubas.

Klubinė veikla – tai priemonė, papildanti savirealizaciją, pritraukianti bendruomenę į kultūros centro veiklą.

**Ūkinė veikla:**

Šiais metais Babtų kultūros centras gavo buvusias policijos patalpas, kuriose įsikūrė pučiamųjų orkestras "Algupys", kaimo kapela „Šventupis“, dailės studija. Orkestro kolektyvo narių paėgomis įrengta kolektyvo studija, instrumentų sandėliavimo patalpa. Atliktas kosmetinis direktorės kabineto remontas, įrengtas vandens šildytuvas, nušveistos ir pakeistos salės sieninės lentelės, pakeistos scenos užuolaidos. Salėje įrengta galerijos pakabinimo sistema. Pasikeitė Vandžiogalos laisvalaikio salė – pilnai renovuotos visos laisvalaikio salės patalpos, kanalizacijos sistema, elektros instaliacija ir kt.

Finansavimas, jo šaltiniai, įstaigos turtas

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Steigėjo institucijos skirtos lėšos su mokesčiais (Lt)** | | | | | | | Pajamos už teikiamas paslaugas | Lėšos, gautos projektams įgyvendinti | Lėšos iš privačių rėmėjų |
|  | **Iš**  **viso** | Darbo užmokesčiui | | Veiklai | Infrastruk-tūros išlaikymui | Ilgalaikiam materialiam turtui įsigyti |  |  |  |
| Iš viso | Iš jų kultūros ir meno darbuotojams |
|  | 1 | 2 | 3 | 4 | 5 | 6 | 7 | 8 | 9 |
| Kultūros centras | 168129,01 | 82399,11 | 72523,78 | 8473,11 | 21766,20 | 55490,59 | 555,71 | 9700,0 | 713,15 |

Kultūros centras patikėjimo teise valdo, naudoja ir įstatymų nustatyta tvarka disponuoja jam patikėtu turtu. Įstaigos ilgalaikio turto likutinė vertė 2015-12-31 buvo 89464,01 Eur. Pagal savivaldybės turto patikėjimo sutartis Babtų kultūros centras valdo, naudoja, disponuoja Babtų kultūros centro ir Vandžiogalos laisvalaikio salės pastatus.

2015 metais ilgalaikio materialaus turto įsigyta už 55490,59 Eur. – suremontuota Vandžiogalos laisvalaikio salė.

Didelė parama kultūros centro veiklai 2015 metais buvo dalinai finansuoti projektai.

2015 m. teikti projektai daliniam finansavimui gauti:

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Finansavimo šaltinis** | **Finansuota suma Eur.** |
| 1. | Vario audros aidas Babtuose | Lietuvos kultūros taryba | 1000 Eur. |
| 2. | Cinkiškių Žalgirio parkui - 25 | Lietuvos kultūros taryba | 1400 Eur. |
| 3. | Žalgirio Pergalės parko vizija | Lietuvos kultūros taryba | 4300 Eur. |
| 4. | Amatų diena Vandžiogaloje | Kauno rajono savivaldybė | 1000 Eur. |
| 5. | Menas, žmogus, ruduo - harmonija | Lietuvos kultūros taryba | 2000 Eur. |
| 6. | Baltų vainikas - III | Projektas finansuotas iš bendruomeninių lėšų | 1000 Eur. |
| 7. | Kalėdų šviesa į kiekvieno širdį | Projektas nefinansuotas |  |

Bendra projektų suma: 9700,00 Eur.

**Problemos ir jų sprendimo būdai**

Babtų kultūros centro pastato elektros instaliacija, šildymo ir kanalizacijos sistema yra pasenusi, neatitinkanti kultūros centrams keliamų reikalavimų. Būtina sutvarkyti pastato elektros instaliaciją, šildymo ir kanalizacijos sistemą, atnaujinti likusią senąją Babtų kultūros centro stogo dangą, įvesti signalizaciją.

Silpna kolektyvų materialinė bazė – atsinaujinus moterų chorui „Gynia“, atsirado naujų kolektyvo koncertinių rūbų poreikis. Chorui reikalingas koncertmeisteris. Galimas sprendimo būdas – koncertmeisterio darbas pagal individualią veiklą tik koncertų metu, naudojant kultūros centro biudžeto sąmatos eilutę, patvirtintą paslaugoms. Tautiniai rūbai reikalingi folkloriniam ansambliui „Vėrupė“, Vandžiogalos laisvalaikio salės vaikų tautinių šokių kolektyvui „Verpetukas“. Galimybė pasinaudoti liaudies kultūros centro rūbų atnaujinimo programa.

Silpna Babtų ir Vandžiogalos darbo priemonių techninė bazė – organizacinė technika neatitinka šiuolaikinių informacinių technologijų spartos ir kokybės, kurią reiktų atnaujinti ir modernizuoti.

Direktorė Eglė Patinskaitė - Žiuraitienė

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pareigybės** | **Vardas Pavardė** | **Darbo krūvis** | **Išsilavinimas** | **Kvalifikacinė klasė** | **Veiklos sritis** |
| 1. | Direktorė | Eglė Patinskaitė - Žiuraitienė | 1 et. | aukštasis | - |  |
| 2. | Kultūrinės veiklos organizatorė | Gražina Mickūnienė | 1 et. | Aukštasis neuniversitetinis | II |  |
| 3. | Režisierė | Alma Pauželienė | 0,5 et. | aukštasis | I |  |
| 4. | Meno vadovas | Edgaras Šnipaitis | 1 et. | aukštasis | I | Tautinių šokių kolektyvas „Verpetukas II kategorija  Merginų šokėjų grupė |
| 5. | Meno vadovas | Jonas Girnius | 1 et. | aukštesnysis | I | Pučiamųjų orkestras „Algupys“ I kategorija  Kaimo kapela „Šventupis“ |
| 6. | Meno vadovė | Danutė Šakalienė | 0,5 et. | aukštasis | - | Moterų choras „Gynia“ III kategorija |
| 7. | Etnokultūros specialistas | Andrius Morkūnas | 0,5 et. | aukštasis | I | Folkloro ansamblis „Griežlė II kategorija  Tradicinė kapelija II kategorija |
| 8. | Etnokultūros specialistė | Laura Lukenskienė | 0,5 et. | daktarė | - | Folkloro ansamblis „Vėrupė“ III kategorija |
| 9. | Garso ir šviesos režisierius | Robertas Danauskas | 0,5 et. | aukštasis | III | Roko grupė „Laikas“ |
| 10. | Projektų vadybininkė Referentė | Vilma Maročkienė | 0,5 et.  0,5 et. | aukštasis | - |  |
| 11. | Programinės veiklos organizatorius | Miglė Chmieliauskaitė | 0,5 et. | aukštasis | - | Moterų vokalinis ansamblis |

Priedas Nr. 1

Priedas Nr. 2

|  |
| --- |
| 1. Lietuvos Laisvės Gynėjų dienos, sausio 13-osios paminėjimas Sitkūnuose, Vandžiogalos laisvalaikio salėje. |
| 1. Lietuvos Valstybės atkūrimo dienos šventė – Vasario 16 - oji. Babtų kultūros centre ir Vandžiogalos laisvalaikio salėje. |
| 1. Užgavėnių šventė Pagynės kaime. |
| 1. Lietuvos nepriklausomybės atkūrimo dienos šventė – Kovo - 11-oji. Babtų kultūros centre ir Vandžiogalos laisvalaikio salėje. |
| 1. Atvelykio šventės Babtų kultūros centre ir Vandžiogalos miestelio parke. |
| 1. Pasidainavimų vakaras kartu su folkloro ansambliu „Vėrupė“ Stabaunyčiaus kaime, Babtų seniūnija. |
| 1. Protų mūšis, skirtas Kauno rajono 60 – ečiui paminėti „Ar gerai pažįsti savo kraštą“ Babtų kultūros centre. |
| 1. Vaikų gynimo šventės Babtų miestelio centre ir Vandžiogalos laisvalaikio salėje. |
| 1. Dekupažo kursai „Puoškime pavasarį“ Babtų kultūros centre ir Vandžiogalos laisvalaikio salėje. |
| 1. Vandžiogalos laisvalaikio salės folkloro ansamblio „Griežlė“ 10 jubiliejaus paminėjimas. |
| 1. Konkursas, skirtas etnografinių regionų metams „Mane seneliai išmokė“. |
| 1. Pučiamųjų orkestrų festivalis Babtų seniūnijoje – Sitkūnuose, Panevėžiuke, Pagynėje, Babtuose, skirtas pučiamųjų orkestro „Algupys“ 45 – erių metų jubiliejui. |
| 1. Vandžiogalos miestelio šventė „Vasara 2015“. |
| 1. Folkloro vakaronė Boniškių kaime (Vandžiogalos seniūnija) „Kieman svečiai suvažiavo“. |
| 1. Jubiliejinė šventė „Cinkiškių Žalgirio parkui – 25“, skirta Žalgirio mūšio 605 – osioms metinėms Cinkiškių Žalgirio parke. |
| 1. Šventė „Amatų dirbtuvės Vandžiogaloje“. Paminklinio suolelio krašto savanoriams atidarymas. |
| 1. Babtų kultūros centro mėgėjų meno išvyka į Latviją, Tukums savivaldybę. Dalyvavimas Tukums miesto šventėje, Pure kultūros centro 10 – ies metų bendradarbiavimo su Latvija jubiliejiniame koncerte. |
| 1. Rudens šventė „Obuolinės“ Babtų miestelio centre. |
| 1. Projekto „Menas, žmogus, ruduo – harmonija“ įgyvendinimas – fotografų mėgėjų parodos „Žydintys, rudenėjantys, miegantys sodai“ atidarymas, jaunųjų tapytojų dailės pleneras „Nuo Nevėžio skardžio“ Babtų kultūros centre. |
| 1. Paminklinio suoliuko, skirto paminėti Babtų valsčiaus Vyčio Kryžiaus kavalierius, atidengimo ceremonija“ prie Babtų bažnyčios. |
| 1. Padėkos koncertų ciklas „Virgilijus Noreika. Mano Lietuva“ Babtų kultūros centre. |
| 1. Meno mėgėjų šventė „Pabūkime kartu“ Babtų kultūros centre. Kultūros centro 60 – ečio paminėjimas. |
| 1. Meno mėgėjų šventė „Kūrybos kelyje“ Vandžiogalos laisvalaikio salėje. |
| 1. Muzikos ansamblio „Ainiai“ koncertas Vandžiogalos laisvalaikio salėje. |
| 1. Eglutės įžiebimo šventė Babtuose, Vandžiogaloje. |
| 1. Adventinės popietės, skirtos etnografinių regionų metams Babtų kultūros centre, Vandžiogalos laisvalaikio salėje. |
| 1. Senųjų metų palydos „Atsigręžkime atgal“ Babtų kultūros centre ir Vandžiogalos laisvalaikio salėje. |